recursal/SuperWikiNEXT-32B huggingface dataset:
சேர நாணயங்களில காணப்படும் சேரமன்னர் முத்திரை, வாங்குவில் எனக் குறிப்பிடப்படும் எய்யும் வில்
**கோ ஆதன் செல்லிரும்பொறை** புகழூர்க்கல்வெட்டில் குறிக்கப்படும் ஒரு நபர். சங்ககால நூல் பதிற்றுப்பத்து சேர மன்னன் செல்வக் கடுங்கோ வாழியாதன் என்னும் சேர மன்னனைக் குறிப்பிடுகிறது. இவனது மகன் பெருஞ்சேரல் இரும்பொறை என்றும், பேரன் இளஞ்சேரல் இரும்பொறை என்றும் அந்த நூல் குறிப்பிடுகிறது. இந்தக் கல்வெட்டு கோ ஆதன் செல்லிரும்பொறை மகன் பெருங்கடுங்கோ என்றும், இப் பெருங்கடுங்கோ மகன் இளங்கடுங்கோ என்றும் குறிப்பிடுகிறது. எனவே 'செல்', 'செல்வம்' என்னும் சொல் ஒப்புமையைக் கொண்டு செல்வக் கடுங்கோ வாழியாதனும், கோ ஆதன் செல்லிரும்பொறையும் ஒருவர் எனக் கொள்ள இயலவில்லை.

கல்வெட்டு குறிப்பிடும் குறிப்பிடும் பெருங்கடுங்கோ, இளங்கடுங்கோ ஆகியோரைப் புலவர்கள் எனக் காண்கிறோம். இவர்கள் அரசர் புலவர்கள். கலித்தொகை நூல் ஏனைய சங்கப்பாடல்களை நோக்கக் காலத்தால் பிற்பட்டது. எனவே பெருங்கடுங்கோ மன்னனைப் பாலை பாடிய பெருங்கடுங்கோ எனக் கொண்டால் கல்வெட்டு காட்டும் அரசர்களின் காலம் பதிற்றுப்பத்து காட்டும் அரசர்களின் காலத்திற்குப் பிற்பட்டது எனக் கொள்வது பொருத்தமானது.
**சோம்பு**(Anise) /ˈænɪs/, என்பது அபியேசியே (Apiaceae) குடும்பத்தைச் சேர்ந்த நறுமணமிக்க ஒரு பூக்கும் தாவரம் ஆகும். கிழக்கு மத்திய தரைக்கடல் பகுதி மற்றும் தென்மேற்கு ஆசியாப் பகுதியைத் தாயகமாகக் கொண்டது. சோம்பு அதிமதுரம், அண்ணாசிப்பூ, மற்றும் பச்சடி வகையில் பயன்படுத்தப்படும் சில செடிகளுக்கு இணையான சுவையை உடையது.

உயிரியல்
--------

சோம்பு மருத்துவத்திற்குப் பயன்படும் ஒரு மூலிகைத் தாவரம் ஆகும். குட்டையாக இருக்கும் இச்செடி 3 அடி (0.91 மீ) உயரமே வளரும் ஓராண்டுத் தாவரமாகும். இத்தாவரத்தின் இலைகள் தண்டின் அடிப்பகுதியில் நீண்டும் 0.5–2 அங் (1.3–5.1 cm) செ.மீ. அளவுடையதாக சற்றே கதுப்பாக குழியுடையதாகவும் காணப்படும். ஆனால் தண்டின் மேற்பகுதியில் உள்ள இலைகள் பல இலைகளாகப் பிரிந்து ஒரு சிறகைப் போலக் காணப்படும். இதன் மலர்கள் வெண்மை நிறமுடையது. சுமார் 3 மி.மீ விட்டத்துடன் ஓர் அடர்ந்த குடை போல இருக்கும். இதன் பழங்கள் உலர்ந்து 3 முதல் 5 மி.மீ வரை ஒரு நீள்வட்டமாக இருக்கும். இவை பொதுவாக சோம்பு விதைகள் என அழைக்கப்படுகின்றன.

சோம்பு லேபிடோப்டேரா இனத்தைச் சேர்ந்த சிலவகைப் பூச்சிகளான வண்ணத்துப்பூச்சி, அந்துப்பூச்சி போன்றவற்றின் உணவாகவும் பயன்படுகிறது

பயிரிடும் முறை
--------------

சோம்பு நல்ல ஒளியும் செழுமையான செறிவூட்டப்பட்ட மண்ணும் உள்ள பகுதிகளில் மிகச்சிறப்பாக வளரும். பெரும்பாலும் வசந்த காலத்தில் இதன் விதைகள் மண்ணில் விதைக்கப்படுகின்றன. இவை நன்றாக மண்ணில் வேரூன்றி வளரத் தொடங்கியபின் இவற்றை பெயர்த்து நடுவது இல்லை. ஏனெனில் இவைகள் உறுதியான ஆணிவேரை உடையன. எனவே நாற்று சிறியதாக இருக்கும்போதே இவை பெயர்த்து நடப்பட வேண்டும்.

உற்பத்தி
--------

சோம்பு விதைகள்
சோம்பில் அனித்தோல் எனப்படும் மணம் மிகுந்த எண்ணெய் பெறப்படுகிறது. இதன் மருத்துவத்தன்மை, மணம் மற்றும் சுவைக்காக மேற்கத்திய சமையல் முறைகளில் சில உணவு வகைகள், பானங்கள், மற்றும் மிட்டாய்கள் செய்ய சோம்பு பயன்படுத்தப்படுகிறது. தற்போது தென்கிழக்கு ஆசிய, மற்றும் கிழக்கு ஆசிய உணவுகளில் சோம்பிற்குப் பதிலாக தக்கோலம் அல்லது அண்ணாசிப்பூ (அண்ணாசி மொக்கு) எனப்படும் சோம்பு இனத்தைச் சேராத மசாலாப் பொருள் பயன்படுத்தப்படுகிறது. இதனால் சோம்பின் உற்பத்தி கணிசமாகக் குறைந்து அண்ணாசிப்பூ உற்பத்தி அதிகரித்துள்ளது. மேற்கத்திய சந்தைகளில் சோம்பின் இடத்தினைப் அண்ணாசிப்பூ பிடித்துள்ளது. 1999 களில் சோம்பிலிருந்து உற்பத்தி செய்யப்படும் எண்ணெய் 8 டன்னாகவும் அதே நேரம் அண்ணாசிப் பூவிலிருந்து உற்பத்தி செய்யப்பட்ட எண்ணெய் 400 டன்னாகவும் இருந்தது.

மேற்கோள்
--------

1. ↑  **dictionary.reference.com**: anise
2. ↑  Anise (*Pimpinella anisum* L.) from Gernot Katzer’s Spice Pages
3. ↑  How to Grow Anise பரணிடப்பட்டது 2008-08-21 at the வந்தவழி இயந்திரம் from growingherbs.org.uk
4. ↑  Philip R. Ashurst (1999). *Food Flavorings*. Springer. பக். 33. பன்னாட்டுத் தரப்புத்தக எண்:978-0-8342-1621-1. . 
[*தொடர்பிழந்த இணைப்பு*]
**சோயி பிரான்சிஸ் தாம்சன் டொச்** (*Zoey Francis Thompson Deutch*, பிறப்பு: நவம்பர் 10, 1994) ஒரு அமெரிக்க நாட்டு திரைப்பட நடிகை. இவர் *பியூட்டிஃபுல் க்ரீச்சர்ஸ்*, வாம்பயர் அகாடமி போன்ற திரைப்படங்களிலும், தி சூடே லைப் ஒன் டேக், ரிங்கர், போன்ற தொலைக்காட்சித் தொடர்களிலும் நடித்துள்ளார்.

தனிப்பட்ட வாழ்க்கை
------------------

டொச் கலிபோர்னியா, லாஸ் ஏஞ்சல்ஸ் நகரில் பிறந்தார். அவர் நடிகை லியா தாம்சன் மற்றும் இயக்குநர் ஹோவர்ட் டொச்வின் மகள் ஆவார்.

திரைப்பட வாழ்க்கை
-----------------

ஜோய் டொச் 2010ஆம் ஆண்டு டிஸ்னி சேனலில் 'த சூட் லைஃப் ஆன் டெக் என்ற தொடரின் மூலம் தனது நடிப்பு தொழிலைத் தொடங்கினார். அதை தொடர்ந்து 2011ம் ஆண்டு என்ற தொடரில் ஒரு அத்தியாசத்தில் தோன்றினார். 2011ஆம் ஆண்டு மேயர் கப்கேக் என்ற திரைப்படத்தில் லானா மரோனி என்ற கதாபாத்திரத்தில் நடித்தார் அதை தொடர்ந்து, 2013ஆம் ஆண்டு பியூட்டிஃபுல் க்ரீச்சர்ஸ் என்ற திரைப்படத்திலும் என்ற Switched at Birth தொடரிலும் நடித்தார். 2014ஆம் ஆண்டு வாம்பயர் அகாடமி என்ற திரைப்படத்தில் நடித்தார். தற்பொழுது மிட்நைட் ரைடர் என்ற திரைப்படத்தில் நடித்துக் கொண்டுள்ளார்.

திரைப்படங்கள்
-------------

| ஆண்டு | தலைப்பு | பாத்திரம் | குறிப்புகள் |
| --- | --- | --- | --- |
| 2011 | மேயர் கப்கேக் | லானா மரோனி |  |
| 2013 | பியூட்டிஃபுல் க்ரீச்சர்ஸ் | எமிலி ஆசேர் |  |
| 2014 | வாம்பயர் அகாடமி | ரோஸ்மேரி "ரோஸ்" ஹாத்வே |  |
| 2014 | மிட்நைட் ரைடர் | மே | படபிடிப்பு |

வெளி இணைப்புகள்
---------------

* ஐ.எம்.டி.பி இணையத்தளத்தில் சோயி டொச்
* டுவிட்டரில் சோயி டொச் Edit this at Wikidata
**அ. பாண்டுரங்கன்** (1936) என்பவர் தமிழ்ப் பேராசிரியர், இலக்கிய ஆய்வாளர், மற்றும் நூலாசிரியர் ஆவார்.

படிப்பு
-------

இளங்கலை வகுப்பில் கணிதம் பயின்றபோதிலும் தமிழ் மொழியில் கொண்ட பற்றின் காரணமாக சென்னைப் பல்கலைக் கழகத்தில் தமிழ் முதுகலை படித்துப் பட்டம் பெற்றார்.

மதுரை காமராசர் பல்கலைக் கழகத்தில் கம்பராமாயணத்தில் ஆய்வு செய்து முனைவர் பட்டம் பெற்றார். பின்னர் மொழியியலில் பட்டயம் பெற்றார். பிரெஞ்சு மொழியிலும் பட்டயம் பெற்றார்.

பணிகள்
------

புதுவை அரசுக் கலைக்கல்லூரிகளில் தமிழ் விரிவுரையாளர், பேராசிரியர், துறைத்தலைவர் எனப் பதவிகளை வகித்தார். புதுவைப் பல்கலைக்கழக சுப்பிரமணிய பாரதி தமிழ் மொழி இலக்கியப் புலத்தில் துறைத்தலைவராகவும் பேராசிரியராகவும் பணி புரிந்தார். 1997ஆம் ஆண்டில் ஓய்வு பெற்ற இவருக்கு, பல்கலைக்கழக மானியக் குழு சிறப்புநிலைப் பேராசிரியர் பதவியை வழங்கியது. புதுதில்லியில் உள்ள இந்திய நாகரிங்கள் ஆய்வு மையத்தின் சார்பில் வெளியான ஆய்வுத் தொகுதிகளில் இவருடைய ஆங்கிலக் கட்டுரைகள் இடம்பெற்றன

எழுதிய நூல்கள்
--------------

* என்றுமுள தென்றமிழ் (1988)
* காப்பிய நோக்கில் கம்பராமாயணம் (1989)
* காப்பிய இயல் (1992)
* தமிழாய்வு புதிய கோணங்கள் (1993)
* வேதநாயகம் பிள்ளை (1994)
* கம்பரும் வால்மீகியும் (2003)
* தொகை இயல் (2008)
* வாணிதாசன் (2009)
* சான்றோர் கவி (2011)
* Cankam Classics: New Perspectives

சான்றாவணம்
----------

1. ↑  Sutha (2012-07-27). "தமிழறிஞர் முனைவர் அ.பாண்டுரங்கன்". *tamil.oneindia.com*. 2021-11-02 அன்று பார்க்கப்பட்டது.
**திருமுல்லைவாசல்** அல்லது **திருமுல்லைவாயல்** (**Thirumullaivoyal**) தமிழ்நாட்டின், திருவள்ளூர் மாவட்டத்தின், ஆவடி வட்டத்தில் அமைந்துள்ள 5 உள்வட்டங்களில் ஒன்றாகும். மேலும் திருமுல்லைவாசல் ஆவடி நகராட்சியில் உள்ளது. இது பெருநகர சென்னை மாநகராட்சி வலாயத்தில் உள்ளது. சுந்தரரால் தேவாரப் பாடல் பெற்ற வடதிருமுல்லைவாயில் மாசிலாமணீசுவரர் கோயில், திருமுல்லைவாசல் தொடருந்து நிலையத்திலிருந்து இரண்டு கி.மீ. தொலைவில் உள்ளது.

அமைவிடம்
--------

பெருநகர சென்னை மாநகராட்சியின் வலாயத்தில் திருமுல்லைவாசல் விரைவாக வளரும் நகரப் பகுதியாக மாறிவருகிறது. மேற்கு சென்னையின் ஒரு பகுதியாக உள்ள திருமுல்லைவாசலுக்கு தென்கிழக்கில் 2 கிமீ தொலைவில் அம்பத்தூர் நகராட்சியும், தென்மேற்கில் ஆவடி நகராட்சியும் உள்ளது.

போக்குவரத்து
------------

சென்னை புறநகர் பேருந்து நிலையத்திலிருந்து திருவள்ளூர் செல்லும் சாலையில் 16 கிமீ தொலைவில் உள்ளது. சென்னை - அரக்கோணம் வழியாகச் செல்லும் சென்னை புறநகர் இருப்புவழிகள், திருமுல்லைவாசல் தொடருந்து நிலையம் வழியாகச் செல்கிறது.

மேற்கோள்கள்
-----------

1. ↑  ஆவடி நகராட்சி
[*தொடர்பிழந்த இணைப்பு*]

வெளி இணைப்புகள்
---------------

* 

* பொதுவகத்தில் திருமுல்லைவாசல் தொடர்பாக ஊடகக் கோப்புகள் உள்ளன.

| * பா
* உ
* தொ
திருமுல்லைவாசல்-இற்கு அண்மையில் உள்ள இடங்கள் |
| --- |
| 

|  |  |  |
| --- | --- | --- |
| ஆவடியின் வடக்குப் பகுதி | தென்மேற்கு முனையில் செங்குன்றம் ஏரி | செங்குன்றம் ஏரி |
|  |  |  |
| மத்திய ஆவடி | **திருமுல்லைவாசல்** | அம்பத்தூர் |
|  |  |  |
| ஆவடியின் தெற்குப் பகுதி | அன்னனூர் / அயப்பாக்கத்தின் வடக்குப் பகுதி | அம்பத்தூர் |

 |
சாம்பல் நிறம் அணுவாற்றல் வழங்குவோர் குழும நாடுகளை குறிக்கிறது.
**அணுவாற்றல் வழங்குவோர் குழுமம்** (**Nuclear Suppliers Group - NSG**) அணிவாயுதப் பரவலை குறைககும் நோக்கத்துடன் இயங்கும் ஓர் பல நாடுகள் கொண்ட அமைப்பாகும். அணுவாயுதங்களை தயாரிக்கப் பயன்படும் பொருள்களின் ஏற்றுமதி மற்றும் மறுமாற்றலைக் கட்டுப்படுத்தியும் ஏற்கனவே உள்ள அணுப்பொருள்களை காப்பதையும் பயன்படுத்துவதையும் மேம்படுத்தியும் இந்நோக்கத்தை நிறைவேற்றுகிறது.இந்தியா 1974ஆம் ஆண்டு முதல் அணு ஆயுதத்தை வெடித்த பிறகு உருவான இக்குழு ஆணு ஆயுதம் வைத்திருக்கும் நாடுகளுக்கு, அணுக்கருப் பரவாமை ஒப்பந்தம் (NPT)கையொப்பமிடாதவரை, அணுவாற்றலுக்குரிய பொருட்களையும் தொழில்நுட்பத்தையும் ஏற்றுமதி செய்வதை கட்டுப்படுத்துகிறது.

துவக்கத்தில் இக்குழுவில் ஏழு அங்கத்தினர்கள் இருந்தனர்: கனடா, மேற்கு செருமனி, பிரான்சு, யப்பான், உருசியா, ஐக்கிய இராச்சியம் மற்றும் ஐக்கிய அமெரிக்கா. தற்போது 48 நாடுகள் இக்குழு அங்கத்தினர்களாக உள்ளனர்.

இந்திய அமெரிக்க குடிசார் அணுவாற்றல் உடன்பாட்டிற்கு வழிவகுக்கும் வகையில் அணுவாற்றல் வழங்குவோர் குழுமம் செப்டம்பர் 6, 2008 அன்று இந்தியாவிற்கு பிற நாடுகளிடமிருந்து அணுவாற்றல் தொடர்புடைய எரிபொருள் மற்றும் தொழில்நுட்ப வணிகத்திற்கு ஒப்புமை அளித்தது. இதன்மூலம் அணுப்பரவாமை ஒப்பந்தத்தில் கையொப்பமிடாதும் அணுஆயுதம் கொண்டிருந்தும் அணுவாற்றல் வணிகம் அனுமதிக்கப்படிருக்கும் முதல் நாடு இந்தியாவாகும்.

உறுப்பு நாடுகள்
---------------

தொடக்கத்தில் இக்குழுமத்தில் ஏழு நாடுகள் இருந்தன. 1976-77 இல் இக்குழுமம் 15 நாடுகள் கொண்டதாக விரிவுபடுத்தப்பட்டது. 1990 வரை மேலும் 12 நாடுகள் உறுப்பினர்களாயின. சோவியத் ஒன்றியம் மறைந்ததும் அதலிருந்த பல நாடுகளுக்கு எதிர்காலத்தில் உறுப்பினராகலாம் என்ற உறுதிப்பாட்டில் பார்வையாளர் தகுதி கொடுக்கப்பட்டது. 2004இல் சீனா உறுப்பினர் ஆனது.

2016[update] 2016 ஆகத்து வரை இவ்வமைப்பில் (குழுமத்தில்) 48 நாடுகள் உறுப்பினர்களாக உள்ளன :

* அர்கெந்தீனா
* ஆத்திரேலியா
* ஆஸ்திரியா
* பெலருஸ்
* பெல்ஜியம்
* பிரேசில்
* பல்கேரியா
* கனடா
* சீனா
* குரோவாசியா
* சைப்பிரசு
* செக் குடியரசு
* டென்மார்க்
* எசுத்தோனியா
* பின்லாந்து
* பிரான்சு
* செருமனி
* கிரேக்க நாடு
* அங்கேரி
* ஐசுலாந்து
* அயர்லாந்து
* இத்தாலி
* சப்பான்
* கசக்கஸ்தான்
* லாத்வியா
* லித்துவேனியா
* லக்சம்பர்க்
* மால்ட்டா
* மெக்சிக்கோ
* நெதர்லாந்து
* நியூசிலாந்து
* நோர்வே
* போலந்து
* போர்த்துகல்
* உருமேனியா
* உருசியா
* செர்பியா
* சிலவாக்கியா
* சுலோவீனியா
* தென்னாப்பிரிக்கா
* தென் கொரியா
* எசுப்பானியா
* சுவீடன்
* சுவிட்சர்லாந்து
* துருக்கி
* உக்ரைன்
* ஐக்கிய இராச்சியம்
* ஐக்கிய அமெரிக்கா

மேற்கோள்கள்
-----------

1. ↑  "Nuclear Suppliers Group Grants India Historic Waiver - MarketWatch". Marketwatch.com. 2008-10-02 அன்று பார்க்கப்பட்டது.
2. ↑  3 hours ago. "AFP: India energised by nuclear pacts". Afp.google.com. 2009-12-28 அன்று மூலம் பரணிடப்பட்டது. 2008-10-02 அன்று பார்க்கப்பட்டது.
3. ↑   NUCLEAR SUPPLIERS GROUP.

வெளியிணைப்புகள்
---------------

* அணு ஆயுதப் பரவல் தடைச் சங்கத்தில் சேரும் முன்..﻿
* அணுவாற்றல் வழங்குவோர் குழுமம்- அலுவல்முறை வலைத்தளம்
* அணுவாற்றல் வழங்குவோர் குழுமம் வழிகாட்டல்கள் பாகம் 1 - தாண்டல் பட்டியல் பரணிடப்பட்டது 2008-09-06 at the வந்தவழி இயந்திரம்
* அணுவாற்றல் வழங்குவோர் குழுமம் வழிகாட்டல்கள் பாகம் 2 - இரட்டை பயன்பாடு பரணிடப்பட்டது 2008-09-09 at the வந்தவழி இயந்திரம்
* அணுவாற்றல் வழங்குவோர் குழுமம் இந்தியாவிற்கான வரைவு விலக்கல்
**அணைக்கட்டு**  (About this soundஒலிப்பு (உதவி·தகவல்)) என்பது வேலூர் மாவட்டம், அணைக்கட்டு வட்டம், அணைக்கட்டு ஊராட்சி ஒன்றியத்தில் அமைந்த ஒரு சிற்றூர் ஆகும். அணைக்கட்டு வட்டம் மற்றும் அணைக்கட்டு ஊராட்சி ஒன்றியம் ஆகியவைகளின் நிர்வாகத் தலைமையிடம் அணைக்க்ட்டில் உள்ளது.

அமைவிடம்
--------

மாவட்டத் தலைமையிடமான வேலூருக்கு மேற்கே 18 கிலோ மீட்டர் தொலைவில் அணைக்கட்டு உள்ளது. இதன் அஞ்சல் சுட்டு எண் 632 101 ஆகும். அருகமைந்த நகரங்கள் பள்ளிகொண்டா, வேலூர், பேரணாம்பட்டு மற்றும் ஆற்காடு ஆகும். இதன் அருகே அமைந்த தொடருந்து நிலையம் அணைக்கட்டு மற்றும் விரிஞ்சிபுரம் ஆகும்.

கல்வி & வழிபாட்டுத் தலங்கள்
---------------------------

இப்பகுதியில் இரண்டு மேல்நிலைப் பள்ளிகளும், சில நர்சரி தொடக்கப் பள்ளிகளும் உள்ளன.பள்ளிகொண்டா நகரில் ஸ்ரீ கிருஷ்ணாபொறியியல் கல்லூரி ஒன்று உள்ளது. இப்பகுதி தரௌபதி அம்மன் கோவில் திருவிழாவிற்கு புகழ் பெற்றது. மழை பெற கோவிலில் மகாபாரத கதை சொற்பொழிவு நடக்கும். இதை கேட்க சுற்றியுள்ள கிராமங்களில் உள்ள மக்கள் வருவார்கள். வாரச் சந்தை ஒவ்வொரு சனிக்கிழமைகளிலும் ஊரின் பொதுவான இடத்தில் நடக்கும்.

மேற்கோள்கள்
-----------

1. ↑  Anaicut Town
2. ↑  அணைக்கட்டு
**திருமால்பாடி ரங்கநாதசுவாமி கோயில்** தமிழ்நாட்டில் திருவண்ணாமலை மாவட்டம், திருமால்பாடி என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பதினான்காம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் ரங்கநாதசாமி, எத்திராஜநாயகி சன்னதிகளும், ஆண்டாள், ஆஞ்சநேயர் உபசன்னதிகளும் உள்ளன. இங்குக் கோயில் குளம், கோயில் கல்வெட்டு போன்றவை உள்ளன. இக்கோயிலில் ஐந்து நிலை கொண்ட ராஜகோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் வைகானசம் ஆகம முறைப்படி இரண்டு காலப் பூசைகள் நடக்கின்றன. மார்கழி,[[தை மாதம்]] வைகுண்ட ஏகாதசி, காணும்பொங்கல் முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
***வாலி*** (*Vaali*) 1999 ஆம் ஆண்டு வெளிவந்த தமிழ்த் திரைப்படமாகும். படத்தில் கதாநாயகனாக அஜித் குமாரும் முக்கிய கதாப்பாத்திரத்தில் சிம்ரனும், ஜோதிகாவும் நடித்துள்ளனர். இந்தப் படத்தை எஸ். ஜே. சூர்யா இயக்கியுள்ளார். இத்திரைப்படத்திற்கு தேவா இசையமைத்துள்ளார். இதே திரைப்படம் கன்னடத்தில் மீள் உருவாக்கம் செய்யப்பட்டு தேவாவின் இசையமைப்பில் உருவாக்கப்பட்டு 2001 ஆம் ஆண்டு கர்நாடகத்தில் திரையிடப்பட்டு பெங்களூரில் 100 நாட்களுக்கு ஓடி சாதனைபடைத்த படம்.

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

இக்கதை இராமாயணத்தில் வரும் சுக்ரீவனின் சகோதரனான வாலியைப் சுக்ரீவனின் மனைவியை வைத்திருப்பது போன்றே இக்காலகட்டத்தில் நடக்கும் சம்பவங்களைப் பற்றியது. அஜித்குமார் நாயகனாகவும், வில்லனாகவும் இரட்டை வேடமேற்றுள்ளார். தேவாவும் சிவாவும் இரட்டைச் சகோதரர்கள். காது கேட்காதவரும் ஊமையுமான தேவா இவர்களில் மூத்தவர். தனது குறைபாடுகளை யாரும் கண்டுபிடிக்காதவாறு செய்வதில் இவர் அனைவரது பாராட்டுகளையும் பெறுவார். விளம்பர நிறுவனத்தில் தலைமைப் பீடத்தில் இருக்கும் தேவா ஒரு பொருளை ஆசைப்பட்டால் அப்பொருளை அடையாமல் விடமாட்டார். அச்சமயம் சிவா விரும்பிய பெண்ணான பிரியா மீது எதிர்பாராத வண்ணம் தேவாவுக்கு காதலிக்கிறார். பின்னர் தேவா தனது தம்பியும் அப்பெண்ணை காதலிப்பதனை அறிந்து கடுங்கோபம் கொள்கின்றார். பல சமயம் பிரியாவை தன் வசம் அடைய முனைந்தும் தோற்றுவிடுகின்றார். ஒரு சமயம் சிவா பணிவிடயமாக வெளியூர் செல்ல நேரிடுகின்றது. இச்சந்தர்ப்பத்தினைப் பயன்படுத்திக் கொள்ளும் தேவா பிரியாவிடம் தான் சிவா என நம்பவைத்து பிரியாவும் சிவாவும் தேனிலவிற்குச் சென்ற வீட்டிற்கு உள் நுழைகின்றார். இதனைத் தெரிந்துகொள்ளும் பிரியா எவ்வாறு தன்னைக் காப்பாற்றிக் கொள்கின்றார் என்பதே திரைக்கதை முடிவு.

நடிகர்கள்
---------

* அஜித் குமார் - சிவா , தேவா
* சிம்ரன் - ப்ரியா
* ஜோதிகா - சோனா
* விவேக் - விக்கி
* லிவிங்ஸ்டன்
* ராஜிவ்
* சுஜாதா
* பாண்டு - நாயர்

பாடல்கள்
--------

இத்திரைப்படத்திற்கு தேவா இசையமைத்தார். அனைத்து பாடல்களையும் கவிஞர் வைரமுத்து இயற்றியுள்ளார். 

| எண் | பாடல் | பாடியவர் |
| --- | --- | --- |
| 1 | *ஜீ பிரியா* | எஸ்.பி பாலசுப்பிரமணியம், ஸ்வர்ணலதா |
| 2 | *நிலவைக் கொண்டுவா* | உன்னிகிருஷ்ணன், அனுராதா ஸ்ரீராம் |
| 3 | *வானில் காயுதே* | மனோ, அனுராதா ஸ்ரீராம், சூர்யா |
| 4 | *ஏப்ரல் மாதத்தில்* | உன்னிகிருஷ்ணன், ஹரிஹரன் |
| 5 | *சோனா சோனா* | ஹரிஹரன், அஜித் குமார் |

வசூல்
-----

* 270 நாட்கள் திரையில் இத்திரைப்படம் திரையிடப்பட்டது குறிப்பிடத்தக்கது.
* 100 நாட்களிற்கு மேலாக இதன் கன்னட டப்பிங் திரைப்படம் கர்நாடகத்தில் ஓடியது

மேற்கோள்கள்
-----------

வெளி இணைப்புகள்
---------------

* வாலி

| * பா
* உ
* தொ
எஸ். ஜே. சூர்யா இயக்கிய திரைப்படங்கள் |
| --- |
| 
* *வாலி* (1999)
* *குஷி* (2000)
* *குஷி* (2001) (தெலுங்கு)
* *குஷி* (2003) (இந்தி)
* *நியூ* (2004)
* *நானி* (2004) (தெலுங்கு)
* *அன்பே ஆருயிரே* (2005)
* *புலி* (2010) (தெலுங்கு)
* *இசை* (2015)

 |
***ஓமக்குச்சி நரசிம்மன்*** (*Omakuchi Narasimhan*, இறப்பு: மார்ச் 11, 2009) ஒரு பழம்பெரும் தமிழ் நகைச்சுவை நடிகர். தமிழ், தெலுங்கு, மலையாளம், கன்னடம் ஆகிய மொழிகளில் ஆயிரத்திற்கும் மேற்பட்ட படங்களில் நகைச்சுவை மற்றும் குணசித்திர வேடங்களில் நடித்துள்ளார்.

வாழ்க்கைச் சுருக்கம்
--------------------

தமிழில் ஔவையார் (1953) திரைப்படம் மூலம் குழந்தை நட்சத்திரமாக அறிமுகமானவர் ஓமக்குச்சி நரசிம்மன். அதன் பிறகு சென்னையில் எல்.ஐ.சியில் பணிபுரிந்தபடியே 1969 ஆம் ஆண்டு "திருக்கல்யாணம்' படத்தில் நடித்தார். தொடர்ந்து சகலகலா வல்லவன், சூரியன், மீண்டும் கோகிலா, தம்பிக்கு எந்த ஊரு, குடும்பம் ஒரு கதம்பம், புருஷன் எனக்கு அரசன், போக்கிரி ராஜா உட்படப் பல திரைப்படங்களில் நடித்திருக்கிறார்.

"இந்தியன் சம்மர்' என்ற ஆங்கிலப் படத்திலும் நடித்துள்ள இவர், தலைநகரம் படத்திற்கு பிறகு திரைப்படங்களில் நடிக்கவில்லை.

நாடக இயக்குனர் தில்லைராஜனின், "நாரதரும் நான்கு திருடர்களும்" என்ற நாடகத்தில் நரசிம்மன், கராத்தே பயில்வான் வேடத்தில் நடித்தார். இக்காட்சி நகைச்சுவையாக அமைய வேண்டும் என்பதற்காக யப்பானைச் சேர்ந்த பிரபல கராத்தே வீரர் யாமக்குச்சியின் பெயரை நாடகத்தில் கதாபாத்திரத்தின் பெயராக வைக்க இயக்குனர் முடிவு செய்தபோது, தமிழில் அப்பெயரை ஓமக்குச்சி என்று வைத்தால் நகைச்சுவையாக இருக்கும் என்று நினைத்து, அப்பெயரையே வைத்தார். இந்த நாடகத்திற்கு மக்களிடையே பெரும் வரவேற்பு கிடைத்ததால், நூறு நாட்கள் வரை நடந்தது. அதிலிருந்தே
நரசிம்மனை, "ஓமக்குச்சி நரசிம்மன்" என அழைக்க ஆரம்பித்தனர்.

மறைவு
-----

இரண்டு ஆண்டுகளாகப் புற்றுநோயால் பாதிக்கப்பட்டிருந்த நரசிம்மன், தனது 73வது அகவையில் 2009, மார்ச் 11, புதன் இரவு 9.30 மணிக்கு சென்னையில் இறந்தார். இவருக்கு சரஸ்வதி என்ற மனைவியும், ஒரு மகனும், மூன்று மகள்களும் உள்ளனர்.

மேற்கோள்கள்
-----------

1. ↑  ராஜன், அய்யனார். "``சாய்பாபா சொன்னார்; இயேசு சொன்னார், சாமியார் ஆகிட்டேன்!" - நடிகர் ஓமக்குச்சி நரசிம்மன் மகன்". *www.vikatan.com/*. 2021-11-13 அன்று பார்க்கப்பட்டது.
2. ↑

* நடிகர் ஓமக்குச்சி நரசிம்மன் மரணம் - தினமலர் செய்தி

வெளி இணைப்புகள்
---------------

* 'கொசுத்தொல்லை தாங்கமுடியலை' - சூரியன் திரைப்படக் காணொளி
**சிறீரங்கபட்டின உடன்படிக்கை** (*Treaty of Seringapatam*) என்பது மூன்றாம் ஆங்கில-மைசூர்ப் போரை முடிவுக்கு கொண்டுவந்த ஒரு ஒப்பந்தமாகும். இதில் பிரித்தானிய கிழக்கிந்திய நிறுவனத்தின் சார்பாக காரன்வாலிஸ் பிரபுவும், ஐதராபாத் நிசாம் மற்றும் மராட்டியப் பேரரசின் பிரதிநிதிகள் மற்றும் மைசூர் பேரரசின் ஆட்சியாளரான திப்பு சுல்தான் ஆகியோர் கையொப்பம் இட்டனர். இது திப்புசுல்தான் வாழ்க்கையில் ஏற்பட்ட மிக பெரிய அவமானம் ஆகும். 
இந்த உடன்படிக்கை ஆங்கிலேயர்க்கு திருப்புமுனையை ஏற்படுத்தியது. மைசூர் ஆட்சியாளர் திப்புசுல்தானும் காரன்வாலிஸ் பிரபுவும் இந்த உடன்படிக்கையில் 1792 மார்ச் 18 ஆம் நாள் கையெத்திட்டனர்.
இவ் உடன்படிக்கை திப்புசுல்த்தானின் முழு அதிகாரத்தையும் கட்டுப்படுத்தியது.

பின்னணி
-------

முதன்மைக் கட்டுரை: மூன்றாவது ஆங்கில மைசூர் போர்
திப்பு சுல்தான் 1789-இல் பிரித்தானிய கிழக்கிந்தியக் கம்பெனியின் நட்பு நாடான திருவிதாங்கூரின் மீது தாக்குதல் நடுத்தியதால் போர் மூண்டது. இரண்டு ஆண்டுகளாக நடைபெற்ற சண்டைக்குப்பின், காரன்வாலிசு பிரபுவின் தலைமையிலான ஆங்கிலப்படை அதன் நட்பு நாடுகளான மராத்தியப் பேரரசு, ஐதராபாத் அரசு ஆகியவற்றின் உதவியுடன் மைசூர் அரசின் தலைநகரான சீரங்கப்பட்டிணத்தை 1792-இல் முற்றுகையிட்டது. போரினால் ஏற்படும் பேரிழப்புகளைத் தவிர்க்க காரன்வாலிசு சமாதானப் பேச்சுக்கு அழைத்தார். இதன் விளைவாக மார்ச்சு 18-ஆம் நாள் ஒப்பந்தம் கையெழுத்திடப்பட்டது.

உடன்படிக்கையின் அம்சங்கள்
-------------------------

*காரன்வாலிசுப் பிரபு திப்புவின் மகன்களை பிணையாகப் பெறுதல்*, இராபர்ட்டு ஓமின் ஓவியம், ஆ. 1793
ஒப்பந்த விதிமுறைப்படி திப்புசுல்தான் போர் இழப்பீடாக மூன்றுகோடியே முப்பது லட்சம் ரூபாய் வழங்கவேண்டும், இழப்பீடு கொடுத்துமுடிக்கும்வரை தன் மூன்றில் இரண்டு புதல்வர்களையும் பிணையக்கைதிகளாக ஆங்கிலேயர்களிடம் ஒப்படைக்கவேண்டும்,
மராத்திய பேஷ்வாக்கிற்கு துங்கபத்திரை நதிக்கரை வரையிலான பகுதிகளைக் கொடுக்க வேண்டும், ஐதராபாத் நிஜாமுக்கு கிருஷ்ணாவிலிருந்து பெண்ணாறு நதி வரையிலான நிலப்பகுதி நிலமும், பெண்ணாற்றின் தென் கரையில் உள்ள கடப்பா மற்றும் கந்திகோட்டா கோட்டைகளும் வழங்கப்பட்டன. கிழக்கிந்திய நிறுவனமானது திருவாங்கூர் இராச்சியம் மற்றும் காளி நதி ஆகியவற்றுக்கு இடைப்பட்ட மலபார் கடற்கரை மற்றும் திண்டுக்கல் மாவட்டம், பாராமகால் ஆகிய பெரும் பரப்பளவிலான பகுதிகளைப் பெற்றது. குடகு பகுதிக்கு சுதந்திரம் அளிக்க வேண்டும், பிரான்ஸ் நாட்டுடன் தொடர்பு வைத்துக்கொள்ளக்கூடாது

இந்த ஒப்பந்தத்தின் மூலம் மைசூர் அரசு தனது கட்டுப்பாட்டில் இருந்த பகுதிகளில் பாதியை இழந்தது.

மேற்கோள்கள்
-----------

1. ↑  Dodwell, pp. 336–337
2. 1 2 3  Dodworth, p. 337
3. ↑  Naravane, M.S. (2014). *Battles of the Honorourable East India Company*. A.P.H. Publishing Corporation. பக். 178. பன்னாட்டுத் தரப்புத்தக எண்:9788131300343.
**அல்கோசா** (*Alghoza*) ஒரு சோடி மரக்காற்று கருவி ஆகும். இது பாரம்பரியமாக பலோச், சராய்கி, சிந்தி, குச்சி, பஞ்சாபி மற்றும் ராஜஸ்தானி நாட்டுப்புற இசைக்கலைஞர்கள் பயன்படுத்துகிறார்கள்.

இது இரண்டு இணைந்த கொக்கு புல்லாங்குழல் ஒன்று மெல்லிசைக்காகவும், இரண்டாவது ட்ரோனுக்காகவும் உள்ளது. புல்லாங்குழல்கள் ஒன்றாகக் கட்டப்பட்டிருக்கும் அல்லது கைகளால் தளர்வாகப் பிடிக்கப்படலாம். பிளேயர் ஒரே நேரத்தில் இரண்டு புல்லாங்குழல்களில் ஊதுவதால், காற்றின் தொடர்ச்சியான ஓட்டம் அவசியம்.

ஒவ்வொரு துடிப்பிலும் சுவாசத்தை விரைவாக மீட்டெடுப்பது ஒரு துள்ளல், ஆடும் தாளத்தை உருவாக்குகிறது. மரத்தாலான கருவி ஆரம்பத்தில் ஒரே நீளம் கொண்ட இரண்டு புல்லாங்குழல் குழாய்களைக் கொண்டிருந்தது. 

ஆனால் காலப்போக்கில், அவற்றில் ஒன்று ஒலி நோக்கங்களுக்காக சுருக்கப்பட்டது. அல்கோசா விளையாடும் உலகில், இரண்டு புல்லாங்குழல் குழாய்கள் ஒரு சோடி - நீளமானது ஆண் மற்றும் குறுகியது பெண் கருவி. தேன் மெழுகு பயன்படுத்துவதன் மூலம், கருவியை எந்த இசைக்கும் அளவிட முடியும்.

தூம்பா மற்றும் அல்கோசா வீரர்கள் பஞ்சாப், இந்தியா

தோற்றம்
-------

தார் பாலைவனம், ராஜஸ்தான், இந்தியா அல்கோசா வீரர்
இது கிமு 7500 இல் மெசபடோமியா நகரில் உருவானது. பின்னர் அது ஈரான் மற்றும் இறுதியில் பாகிஸ்தானை சில மாற்றங்களுடன் அடைந்தது. சில மெசபடோமிய தொன்மையான ஓவியங்கள் அல்கோசாவை ஒத்த இசைக்கருவியைக் கொண்டுள்ளன.

மெசபடோமியாவில், இந்த கருவி "அல்-சோசா" என்று அழைக்கப்பட்டது. இதன் பொருள் "இரட்டை". பாக்கித்தான் அடைந்தவுடன், "அல்-சோசாவில் உள்ள "சே" "கோ" ஆனது, இறுதியில் பாக்கித்தான் அடைந்த இந்த கருவியின் மாற்றியமைக்கப்பட்ட வடிவம் அல்கோசா என அறியப்பட்டது.

மேற்கோள்கள்
-----------

1. 1 2  "Alghoza". Asian Music Circuit. 27 February 2017 அன்று மூலம் பரணிடப்பட்டது. 7 December 2015 அன்று பார்க்கப்பட்டது.
2. 1 2 3 4 5 6  Chandio, Faraz (September 2, 2018). "CULTURE: THE DYING BREATHS OF THE ALGHOZA". *DAWN* (Islamabad). .
3. ↑   (in en) *Misri Khan Jamali on Pakistan Quarterly via GoogleBooks page 264*. Pakistan Quarterly. 1967.. பார்த்த நாள்: 9 June 2020.
4. ↑  Shoaib Ahmed (12 December 2015). "Mystic Music Sufi Festival kicks off". *Dawn (newspaper)*. .
5. ↑  Yusuf, Zohra (1988) (in en). *Rhythms of the lower Indus: perspectives on the music of Sindh*. Dept. of Culture and Tourism, Govt. of Sindh. .
6. ↑  "An elegy to music". *www.thenews.com.pk* (ஆங்கிலம்). 2020-07-21 அன்று பார்க்கப்பட்டது.
7. ↑  "TheNews Weekly Magazine". *www.thenews.com.pk* (ஆங்கிலம்). 2020-07-21 அன்று பார்க்கப்பட்டது.
8. ↑  Kaur, Simmypreet (2011-10-01). "ਲੰਮੀ ਹੇਕ ਦੀ ਮਲਿਕਾ ਗੁਰਮੀਤ ਬਾਵਾ" (in pa). *The Punjabi Tribune*. .
9. ↑  Majari, Surjit (2010-12-25). "ਰਵਾਇਤੀ ਗਾਇਕੀ ਨੂੰ ਸੰਭਾਲਣ ਦੀ ਲੋੜ" (in pa). *The Punjabi Tribune*. .
10. ↑  Pande, p. 70
11. ↑  Usman, Maryam (2013-08-26). "Instrumental Ecstasy concert: A retreat into the rhythms of Sindhi classical tunes". *The Express Tribune*. .

Books

* பாண்டே, அல்கா (1999). *பஞ்சாபின் நாட்டுப்புற இசை மற்றும் இசைக்கருவிகள்.*. கிரந்தா கார்ப்பரேஷன். .
**சிறீபதி சந்திரசேகர்** (*Sripati Chandrasekhar*, நவம்பர் 12, 1918-- சூன் 14, 2001) என்பவர் கல்வியாளர், நூலாசிரியர், இந்திய நடுவணரசு அமைச்சர் எனப் பல பரிமாணங்களைக் கொண்டவர். மக்கள்தொகையியலில் முனைந்தவரும் செயல்பாட்டாளரும் ஆவார்.

கல்வி
-----

சென்னை மாநிலக் கல்லூரியில் பயின்றார். கொலம்பியா பல்கலைக் கழகத்தில் முது அறிவியல் பட்டமும் 1944 ஆம் ஆண்டில் நியூயார்க்கு பல்கலைக்கழகத்தில் இந்தியாவின் மக்கள் தொகை சிக்கல்கள் என்னும் பொருளில் ஆய்வு செய்து முனைவர் பட்டமும் பெற்றார்.

பணிகள்
------

பென்சில்வேனியா பல்கலைக் கழகம் கலிபோர்னியா பல்கலைக் கழகம் ஆகியவற்றில் பேராசிரியராகப் பணி செய்தார்.
அண்ணாமலை பல்கலைக் கழகத்தில் பொருளியல் பேராசிரியராகவும் பின்னர் அங்கேயே துணைவேந்தராகவும் பணி செய்தார்.
மக்கள் தொகை குறித்து ஆய்வு நடத்த ஒரு நிறுவனத்தை நடத்தியும் ஓர் இதழை ( Population Review) வெளியிட்டும் வந்தார்.
மக்கள் தொகையியல் என்னும் பொருண்மையில் பல பேருரைகள் நிகழ்த்தியவர்.
கருத்தடை, கருக்கலைப்பு, குடும்பக் கட்டுப்பாடு ஆகிய கருத்துகளைப் பரப்புவதே அவருடைய முகாமையான செயல்பாடுகளாக இருந்தன.
மாட்டுக் கறி சாப்பிடுதல் நல்லது என்னும் கருத்தை வலியுறுத்தினார். 1964 ஆம் ஆண்டில் மாநிலங்கள் அவைக்குத் தேர்ந்தெடுக்கப் பட்டார் 
1967 இல் இந்திரா காந்தி தலைமையில் இந்திய நடுவணரசு அமைச்சரவையில் இடம்பெற்று சுகாதார, குடும்பக் கட்டுப்பாடு துறைக்கு அமைச்சர் ஆனார். இந்திய அரசில் அமைச்சராக இருந்தபோது பெரியார் ஈ.வெ.இராமசாமியைச் சந்திரசேகர் பேட்டி கண்டார். அவ்வுரையாடல் சென்னை வானொலியில் 1970 ஆம் ஆண்டு மார்ச்சுத் திங்கள் 8 ஆம் பக்கலில் ஒலிப்பரப்பானது. "எல்லாவற்றிலும் ஆணுக்கு 50 விழுக்காடு, பெண்ணுக்கு 50 விழுக்காடு எனப் பங்களித்தால் ஆண் பெண் வேறுபாடு மறையும்" என்று பெரியார் அப்பேட்டியில் கூறினார் என்பது குறிப்பிடத்தக்கது.

அமெரிக்காவில் கலிபோர்னியா மாநிலத்தில் முனைவர் சந்திரசேகர் சான் டீ கோ நகரில் காலமானார்.

எழுதிய முக்கிய நூல்கள்
----------------------

* Population and Planned Parenthood in India
* Hungry People and Empty Hands (1953)
* Red China Today (1963)
* American Aid and India's Economic Development (1965)

சான்றுகள்
---------

* Sripati Chandrasekhar, Indian Demographer, Dies at 83, தி நியூயார்க் டைம்சு, நாள்: ஜூன் 23, 2001
* Dr. S. Chandrasekhar passes away, நாளிதழ்: தி இந்து, நாள்: ஜூன் 17, 2001
* பெரியார் ஈ.வெ.ரா.சிந்தனைகள், பக்கம் 3007, பதிப்பாசிரியர்:வே.ஆனைமுத்து
| மேலைக் கங்க மன்னர்கள் (350–999) |
| --- |
| 

|  |  |
| --- | --- |
| கொங்கணிவர்மன் | (350–370) 
 |
| மாதவ மகாதிராயன் | (370–390)
 |
| அரிவர்மன் | (390–410)
 |
| விட்டுணுகோபன் | (410–430)
 |
| மாதவா III தந்தங்களா | (430–469)
 |
| அவிந்தன் | (469–529) 
 |
| துர்விந்தன் | (529–579)
 |
| முஷ்கரன் | (579–604) 
 |
| பொலவிரா | (604–629)
 |
| சிறீவிக்ரமன் | (629–654)
 |
| பூவிக்ரமன் | (654–679) 
 |
| முதலாம் சிவமாறன் | (679–726) 
 |
| சிறீபுருசன் | (726–788) 
 |
| இரண்டாம் சிவமாறன் | (788–816) 
 |
| முதலாம் இராசமல்லன் | (816–843) 
 |
| முதலாம் பிருதிவிபதி | (மறைவு 880)
 |
| இரிகங்க நீதிமார்கன்  | (843–870)
 |
| இராசமல்லன் II  | (870–907) 
 |
| இரண்டாம் நீதிமார்கன் | (907–921) 
 |
| நரசிம்மன்  | (921–933) 
 |
| இராசமல்லன் III  | (933–938) 
 |
| இரண்டாம் பிருதிவிபதி | (மறைவு 940)
 |
| இரண்டாம் பூதுகன் | (938–961) 
 |
| மருளகங்க நீதிமார்கன் | (961–963) 
 |
| மாறசிம்மன் II சத்யவாக்கியன் | (963–975) 
 |
| இராசமல்லன் IV சத்யவாக்கியன் | (975–986) 
 |
| இராசமல்லன் V (ரக்கசகங்கன்)  | (986–999) 
 |
| நீதிமார்க பெருமானடி  | (999) 
 |
| முதலாம் இராஜராஜ சோழன்(***சோழர்***) | (985–1014)
 |

 |
| * பா
* உ
* தொ
 |

**சிறீபுருசன்** (726–788), என்பவன் மேற்கு கங்க மரபைச்சேர்ந்த மன்னன் இம்மரபில் ஏறக்குறைய 62 ஆண்டுகள் ஆட்சிசெய்தவன். இவனுக்கு முன் ஆட்சியில் இருந்த முதலாம் சிவமாறனின் பேரன். இவன் கங்க மரபில் மிகச்சிறப்பாகப் பேசப்படும் மன்னனாவான்.

எழுதிய நூல்
-----------

இவன் சிறந்த கல்விமான். யானைப்போரில் வல்லவன்.கஜசாத்திரம் என்ற நூலை எழுதியவன்.

அரச உறவுகள்
-----------

பாண்டியன் பராங்குசன் கங்க நாட்டின் மீது படையெடுத்து வந்தான். சிறீபுருசன் சாளுக்கியரின் மேலாட்சியை ஏற்றிருந்ததால் இவனுக்கு ஆதரவாக சாளுக்கியரும் போர்க்களத்திற்கு வந்தனர். கி.பி.740 அல்லது 741ல் வேண்பை என்ற இடத்தில் நடந்த போரில் பாண்டியன் பராங்குசன் பெருவெற்றி பெற்றான். இப்போருக்கு பிறகு பாண்டிய பேரரசு தென்னாட்டின் உச்ச பேரரசாக மாறியது. இதன் பிறகு கங்கர்கள் பாண்டியரின் மேலாட்சியை ஏற்றுக்கொண்டு, அவர்களின் நேசத்திற்கு அடையாளமாகச் சிறிபுருசன் புதல்வியை பாண்டிய இளவரசன் பராந்தகனுக்கு மணமுடித்தனர்.

பட்டப் பெயர்கள்
---------------

கட்டாணை, மகாராசாதிராசன், பரமேசுவரன், பிருத்துவி கொங்கணி, கொங்கணி முத்தரசன், பெருமானடி சிறீவல்லபன், ரணபஜனன் போன்ற பட்டப் பெயர்களைச் சிறீபுருசன் பெற்றிருந்தான்.

குறிப்புகள்
-----------

1. ↑  M.V.Krishna Rav, The Gangas of Talakad,p.59
2. ↑  தென்னாட்டு போர்க்களங்கள் - க. அப்பாத்துரை.
3. ↑  தகடுர் வரலாறும் பண்பாடும் - இரா.இராமகிருட்டிணன். பக்.171
**அல்கான் ஹூனர்கள்** (*Alchon Huns*) மேலும் **அல்கோனோ**, **அல்க்சன்**, **அல்கான்**, **அலகானா,** **வால்க்சன்** என்றும் அழைக்கப்படும் இவர்கள் , மத்திய ஆசியா மற்றும் தெற்கு ஆசியாவில் பொ.ச. 4 நூற்றாண்டு முதல் பொ.ச.6 ஆம் நூற்றாண்டு அரசுகளை நிறுவிய நாடோடி மக்களாவர். இவர்கள் இராச்சியம் முதலில் பரோபமிசஸில் அமைந்திருந்தாகக் குறிப்பிடப்பட்டு, பின்னர் தென்கிழக்கு, பஞ்சாப் , மத்திய இந்தியா வரையிலும், ஏரண் முதல் கோசாம்பி வரையிலும் விரிவடைந்திருந்தது. இந்தியத் துணைக்கண்டத்தின் மீதான அல்கான்களின் படையெடுப்பு, அவர்களுக்கு முன்பு ஒரு நூற்றாண்டுக்கு முன்பு ஆட்சி செய்து வந்த கிடாரைட்டு ஹுனர்களை ஒழித்தது. மேலும் குப்தப் பேரரசின் வீழ்ச்சிக்கும் பங்களித்தது. ஒரு வகையில் இடைக்கால இந்தியாவை முடிவுக்குக் கொண்டு வந்தது. 

ஹூனர்களால் இந்தியாவின் மீதான படையெடுப்பு முந்தைய நூற்றாண்டுகளில் யவன ( இந்தோ-கிரேக்கர்கள் ), சாகா ( இந்தோ-சிதியர்கள் ), பலவா ( இந்தோ-பார்த்தியர்கள் ) மற்றும் குசானர் ஆகியோரால் துணைக் கண்டத்தின் மீதான படையெடுப்பைத் தொடர்ந்து வருகிறது. அல்கோன் பேரரசு மத்திய மற்றும் தெற்காசியாவில் நிறுவப்பட்ட நான்கு பெரிய ஹுன மாநிலங்களில் மூன்றாவதாக இருந்தது. அல்கோன்களுக்கு முன் கிடாரைட்டுகள் இருந்தனர். பாக்திரியாவில் ஹெப்தலைட்டுகள் மற்றும் இந்து குஷில் நெசாக் ஹுனர்கள் ஆகியோர் வெற்றி பெற்றனர். அல்கோன் அரசர்களின் பெயர்கள் அவர்களின் விரிவான நாணயங்கள், புத்த கணக்குகள் மற்றும் இந்திய துணைக்கண்டம் முழுவதும் உள்ள பல நினைவு கல்வெட்டுகள் ஆகியவற்றிலிருந்து அறியப்படுகின்றன.

அல்கோன்கள் நீண்ட காலமாக ஹெப்தாலைட்டுகளின் ஒரு பகுதியாக அல்லது துணைப்பிரிவாக அல்லது அவர்களின் கிழக்குக் கிளையாகக் கருதப்படுகின்றனர். ஆனால் இப்போது அவை ஒரு தனி அமைப்பாகக் கருதப்படுகின்றன.

சான்றுகள்
---------

1. ↑  Bakker, Hans (2017), *Monuments of Hope, Gloom and Glory in the Age of the Hunnic Wars: 50 years that changed India (484–534)*, Royal Netherlands Academy of Arts and Sciences, Section 4, ISBN 978-90-6984-715-3, 2020-01-11 அன்று மூலம் பரணிடப்பட்டது, 2022-03-21 அன்று பார்க்கப்பட்டது
2. ↑  "Note 8: It is now clear that the Hephtalites were not part of those Huns who conquered the land south of the Hindu-Kush and Sind as well in the early 6th century. In fact, this latter Hunnic group was the one commonly known as Alkhon because of the inscriptions on their coins (Vondrovec, 2008)."
3. ↑  Rezakhani, Khodadad. "From the Kushans to the Western Turks" (in en). *King of the Seven Climes*: 207. .

வெளி இணைப்புகள்
---------------

விக்கிமீடியா பொதுவகத்தில்,  
 ***அல்கான் ஹூனர்கள்***   
என்பதின் ஊடகங்கள் உள்ளன. 

* Nezak Kings in Zabulistan and Kabulistan பரணிடப்பட்டது 2020-07-26 at the வந்தவழி இயந்திரம் Coin Cabinet of the Kunsthistorisches Museum Vienna
* Coinage of the Hephthalites/ Alchons, Grifterrec
**அருணகிரிப் புராணம்** தி௫க்கயிலாய பரம்பரை வேளாக்குறிச்சி ஆதீன சீடர் **மறைஞான சம்பந்தர்** என்னும் புலவர் பாடிய நூல். இவர் சிதம்பரத்தில் வாழ்ந்தவர். இவரைக் ‘கண்கட்டி மறைஞான சம்பந்தர்’ எனவும் வழங்குவர். இவரது காலத்திலேயே இவர் பாடிய அண்ணாமலையைப் பற்றிப் பாடப்பட்ட நூல் அருணாசல புராணம். 

அருணகிரிப் புராணத்தில் எட்டுச் சருக்கங்கள் உள்ளன. பாடல்கள் 613. பாயிரப் பகுதியில் 35 பாடல்கள். இதில் தெய்வங்கள் மட்டுமல்லாமல் காரைக்காலம்மை, நால்வர், திருமாலிகைத்தேவர், மெய்கண்டார் போன்ற தமிழ்ப்பெருமக்களும் போற்றப்படுகின்றனர். 

* அருணாசலோதயச் சருக்கத்தில் அயன், மால் ஆகியோரின் செருக்கை அடக்கச் சிவன் அருணகிரியாக எழுந்த கதை சொல்லப்படுகிறது.
* அருந்தவச் சருக்கத்தில் உமையம்மை கதை சொல்லப்படுகிறது. கயிலையில் உமை, சிவன் கண்ணைப் புதைத்தாள். இந்தப் பாவம் நீங்கக் காஞ்சியில் பிறந்து தவம் செய்தாளாம்.
* வலம்புரிச் சருக்கத்தில் கோயிலையும் அண்ணாமலையையும் வரும் சிறப்பு கூறப்படுகிறது.
* ஆலயத்தொடு புரியாக்கிய சருக்கத்தில் சிற்பிகள் கோயில் கட்டிய செய்தி சொல்லப்படுகிறது.
* இவரது செய்யுள்களில் சொல்-மடக்கு அணி பரவலாகக் காணப்படுகிறது. சந்தப் பாடல்களும் விரவி வருகின்றன.

பாடல்கள்

* கடைமடக்கு

கருவினை கழிக்கலாம், கரியகட் டழிக்கலாம்,
ஒருமையுற்(று) இருக்கலாம்
* சந்தம்

தண்ணார்மதி சூடுஞ்சடை முடியான்அடல் விடையான்
அண்ணார்புரத்(து) ஒருமால்வரை நயந்(து)அன்(று) புரிந்தான்.
* காலம் 16-ஆம் நூற்றாண்டு

கருவிநூல்
---------

* மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 1, 2005
மேற்கு நோக்கிய ஐரோலி பாலம் பின்புறத்தில் மூலுண்டு
**ஐரோலி பாலம்** *(Airoli Bridge)* என்பது இந்தியாவின் மும்பை பெருநகர பகுதியில் அமைந்துள்ள ஒரு பாலம் ஆகும். இப்பாலம் மும்பை மற்றும் நவி மும்பை பகுதிகளை நேரடிச் சாலை மூலம் இணைப்பதற்காக கட்டப்பட்ட பாலமாகும். இப்பாலத் திட்டம் ஆப்கான் உள்கட்டமைப்பு நிறுவனத்தைச் சார்ந்த சுபோத் வி கமாட் என்பவரால் கட்டப்பட்டது. 1.03 கிலோமீட்டர் நீளமுள்ள இப்பாலம் ஐரோலி மற்றும் தானே-பெலாபூர் பகுதிகளின் வளர்ச்சிக்கு வித்திட்டது. மும்பை மாநில சாலை மேம்பாட்டு நிறுவனம் இப்பாலத்தைப் பயன்படுத்த பாதை வரியை வசூலித்தது.

ஒரு இணைப்புச் சாலை மூலமாக தானே பெலாபூர் சாலை மற்றும் கிழக்கத்திய விரைவு நெடுஞ்சாலை ஆகியனவற்றை இப்பாலம் இணைக்கிறது. இந்தப் பாலம், தானே-பெலாபூர் சாலையை ஐரோலியில் ஒரு சந்திப்பால் இணைக்கிறது. மற்றும் கிழக்கு விரைவு நெடுஞ்சாலையை குறுக்கிலும், கோரேகாவ்-முலுண்டு இணைப்புச் சாலையை மும்பையிலும் சந்திக்கிறது. வசி நகரியக் குடியிருப்பையும் மாங்குர்து பகுதியையும் இணைக்கும் வசி பாலத்திற்கு அடுத்தாதாக, ஐரோலி பாலம் மும்பையையும் நவி மும்பையையும் இணைக்கின்ற இரண்டாவது பாலமாகும்.

மேற்கோள்கள்
-----------

விக்கிமீடியா பொதுவகத்தில்,  
 ***Airoli Bridge***   
என்பதின் ஊடகங்கள் உள்ளன. 


1. ↑  "காப்பகப்படுத்தப்பட்ட நகல்". 2011-09-30 அன்று மூலம் பரணிடப்பட்டது. 2016-01-20 அன்று பார்க்கப்பட்டது.
2. ↑  Shaikh, Ateeq (24 September 2014). "Mumbai: Pay nearly 17% more for toll from October 1". *Daily News and Analysis* (Mumbai).. பார்த்த நாள்: May 15, 2015.
**அருட்தந்தை ஜிம் பிறவுண் காணாமல் போனமை, 2006** என்பது யாழ்ப்பாணம் அல்லைப்பிட்டி பங்குத்தந்தை அருட்திரு ஜிம் பிறவுண் (*Fr. Jim Brown*) மற்றும் அவரது உதவியாளரும் ஆகஸ்ட் 20, 2006 முதல் யாழ்ப்பாணம், அல்லைப்பிட்டியில் காணாமல் போன நிகழ்வைக் குறிக்கும்.

வரலாறு
------

அல்லைப்பிட்டிப் பங்குத்தந்தையாக நியமிக்கப்பட்டிருந்த அருட்திரு ஜிம் பிறெளன் தனது உதவியாளருடன் ஞாயிற்றுக்கிழமை ஆகஸ்ட் 20 2006 அன்று யாழ்ப்பாணத்திலிருந்து அல்லைப்பிட்டிக்குச் சென்றுவிட்டு திரும்பிக் கொண்டிருந்த போது காணாமல் போனார். யாழ்ப்பாணத்தில் இருந்து பிற்பகல் 1.45 மணிக்கு அல்லைப்பிட்டி சென்றதற்கான பதிவும், பிற்பகல் 1.50 மணிக்கு அங்கிருந்து திரும்பியதற்கான பதிவும் தம்மிடம் உள்ளதாக பண்ணைப்பாலம் பகுதியில் நிலைகொண்டுள்ள இலங்கை இராணுவத்தினர் தெரிவித்தனர். அதன்பின் அவர் பற்றிய தகவல்கள் தொடர்புடையவர்களுக்கு கிடைக்கவில்லை. இராணுவத்தினருடன் தொடர்பு கொண்டபோதும் தமக்கு அது பற்றி எதுவும் தெரியாது என்று தெரிவித்தனர். அவர்கள் காணாமல் போனமை பற்றி மனித உரிமைகள் ஆணைக்குழுவிடம் முறையிடப்பட்டது.

முல்லைத்தீவு புதுக்குடியிருப்பைச் சேர்ந்தவர் பங்குத்தந்தை ஜிம் பிரௌன். பங்குத்தந்தையுடன் சென்ற அவரது உதவியாளர் அல்லைப்பிட்டியைச் சேர்ந்தவர் பென்சன் பிளஸ் (வயது 39). அல்லைப்பிட்டிப் பங்குத்தந்தையாக 2004 இல் நியமிக்கப்பட்ட அருட்திரு அந்தோனி அமலதாஸ் அல்லைப்பிட்டியில் 4 மாதக்குழந்தை, 4 வயதுச் சிறுவன் உட்பட 9 பேர் கொடூரமாகப் படுகொலை செய்யப்பட்ட சம்பவத்தை வெளியுலகுக்கு கொண்டு வந்தவர். பலவித அச்சுறுத்தலால் அவரால் அங்கு தொடர்ந்து பணியாற்ற முடியவில்லை. இதனால் அவர் வேறு இடத்துக்கு மாற்றப்பட்டு அவரது இடத்திற்கு அருட்திரு ஜிம் பிரௌன் நியமிக்கப்பட்டார்.

அவரை விரைவில் கண்டுபிடித்து தருமாறு வத்திக்கான் வேண்டுகோள் விடுத்தது. பேராயர் காணாமல் போனது பற்றி விசாரணை நடத்துமாறு ஆம்னஸ்டி இன்டர்நேஷனல் அமைப்பு கோரியது.

அல்லைப்பிட்டிற்கு சென்ற சமயம் காணாமற்போன பங்குத் தந்தை ஜிம்பிறவுண் அடிகளார் மற்றும் அவரது உதவியாளர் பற்றி சம்பந்தப்பட்டவர்கள் உடன் பதில் தரவேண்டுமென பாப்பரசரின் இலங்கைக்கான தூதுவர் பேராயர் மரியோ செனாறி வேண்டுகோள் விடுத்தார்.

மேற்கோள்கள்
-----------

1. ↑

உசாத்துணை
---------

* தினக்குரல் செய்தி
* ஜிம் பிறவுண் அடிகளார் காணாமல் போனது தொடர்பில் மகிந்த அரசு நேர்மையாகச் செயற்படவில்லை: யாழ். ஆயர் குற்றச்சாட்டு

இவற்றையும் பார்க்கவும்
----------------------

* அல்லைப்பிட்டி
* இலங்கை இனப்பிரச்சினைக் காலக்கோடு
**அருட்கவி அழகு முத்துப் புலவர்** நாகை நீலா வடக்கு வீதியில் சேனைக்குடையார் மரபினை சேர்ந்த அம்பலவாணச் செட்டியாரும் அவர்தம் மனைவி சிவகாமசுந்தரி அம்மையாரும் செய்த அருந்தவப் பயனாய் புத்திரராகப் பிறந்தவர் அழகுமுத்து புலவர் .இவரை தொழுநோய் வாட்டியதால் உறவினர்களால் கைவிடப்பட்டார் .அழகுமுத்து அவர்கள் நாகைக் குமரன் கோயில் மெய்க்காவலராகத் திருப்பணி ஆற்றியவர்.ஒருநாள் பணியின்போது மயங்கி இருந்தவரை விட்டுவிட்டு கோவில் கதவை சாத்தினர். மயக்கம் தொழிந்து பசியால் வாடிய அழகு முத்து முருகா முருகா என்று அரற்றிக் கொண்டிருந்தவருக்கு முருகன் பரிசாகரன் வேடத்தில் வந்து கோவில் பிரசாதம் அளிக்க அதை உண்டவருக்கு தோழுநோய் தீர முருகன் மயில் மீது காட்சி கொடுத்து அருள். அழகு முத்து, வேலாயுத சதகம், மெய்கண்ட வேலாயுத உலா, காயாரோகணக் குறிஞ்சி போன்ற செய்யுள் தொகுப்பை பாடி ஆனந்தித்தார். அப்போதிருந்து முருகனுக்கு மெய்கண்ட மூர்த்தி எனப்பெயர்.

சிறப்புகள்
----------

தலைசிறந்த சிவன் அடியார்களான அறுபத்த மூன்று நாயன்மார்களைப் போலவே, சேய்த் தொண்டர்கள் என்றழைக்கப்படும் எழுபத்து எட்டு முருக பக்தர்கள் உள்ளனர். அகத்தியர், அவ்வையார், அருணகிரியார் என்று தொடரும் அந்த வரிசையில் உள்ளோருள் ஒருவர்தான். 
இந்த 'அழகு முத்து நயனார்'

|  |  |  |
| --- | --- | --- |
| "| சுழறும் கடல் நாகை மெய்கண்ட வேலன் கழல் வணங்கி
விழவயர் ஆலய மெய்க்காவல் தொண்டு மிகப் புரிந்த
சூழகன் பெயரால் சதகம் திறப்புகழ் கூறி உய்ந்த
அழகு முத்து என்னும் ஒரு குணக்குன்று என் அகத்துற்றதே | "|

என்று புலவர் அழகு முத்துவைப் புகழ்கிறது சேய்த் தொண்டர் திருவந்தாதி

இயற்றிய நூல்கள்
---------------

'திறப்புகழ்',  

'மெய்கண்ட வேலாயுத சதகம்',  

'மெய்கண்ட வேலாயுதக் குறவஞ்சி'

மறைவு
-----

இவ்வருட் புலவர் தன் வாழ்நாள் இறுதியில் தலயாத்திரை பூண்டு சீர்காழியில் இறைவனை வழிபட்டுக் கொண்டிருந்தார். ஓர் சித்திரை மாத சதய நாள் அன்று மாலை வேளையில் திடுமென ஆவிநீத்து ஆண்டவன் அடியிணைகளை அடைந்தார். அதே வேளையில் நாகை மெய்கண்ட வேலவர் கோவிலின் உள்ளே அன்பர்கள் எல்லாம் பார்த்திருக்க புலவரவர்கள் பூத உடலோடு கந்தவேள் எழுந்தருளியுள்ள கரு அறையுள் நுழைந்ததாகவும் பின் காணவில்லை என்றும் கூறுவர்.இவ் அற்புத நிகழ்ச்சியைக் கண்டு அதிசயித்தோர் பின் புலவர் அவர்களுக்கு இக்கோவிலின் உள்ளே திருஉரு அமைத்து வழிபடுவாராயினர்.

உசாத்துணை
---------

1)பக்கம்:நாகப்பட்டினம்.pdf/278 - விக்கிமூலம்

1. ↑   .
**சாதியா கோச்சர்** (Saadiya Kochar) ஓர் இந்தியப் பெண் புகைப்படக்காரர் மற்றும் எழுத்தாளர் ஆவார்.

வாழ்க்கை
--------

ஜம்முவில் ஒரு சீக்கிய குடும்பத்தில் இவர் பிறந்தார்.  இவர் தில்லியில் உள்ள ஒரு கிறித்துவப் பள்ளியில் பயின்றார். மக்கள் தகவல் தொடர்பியல் பயின்ற இவர், ஓ.பி. ஷர்மா என்ற புகைப்படக் கலைஞரின் கீழ் திரிவேணி கலா சங்கத்தில் கல்வி கற்கச் சென்றார்.  ஆஸ்திரேலியாவின் ஐ.சி.பி.பியில் புகைப்படம் எடுத்தலில் தொழிற்கல்வி பட்டம் பெற்றார். இவருக்கு 24 வயதாக இருந்தபோது, அவர் தனது முதல் புத்தகமான *பீயிங் ...* என்பதனை வெளியிட்டார்*.* 

கோச்சர், காஷ்மீரில் ஒரு தசாப்தத்திற்கும் மேலாக பணியாற்றியுள்ளார். கோச்சர் தனது புகைப்படங்களை ஒரு சில தனி நிகழ்ச்சிகள் மூலமும் இந்தியாவிலும் வெளிநாட்டிலும் குழு நிகழ்ச்சிகளின் மூலமும் காட்சிப்படுத்தியுள்ளார்.[] .  மனித வடிவம் குறித்த இவரது *பீயிங்* எனும் நூல் 2004 இல் வெளியிடப்பட்டது. காஷ்மீர் முஸ்லிம்கள் மற்றும் காஷ்மீர பண்டிதர்கள் எதிர்கொள்ளும் இடர்கள் குறித்து *லாஸ்* என்ற நிகழ்பட கலைத் திட்டத்தில் பணியாற்றியுள்ளார். தற்போது காஷ்மீரில் பயணம் செய்தும் அங்கேயே பணிபுரிந்தும் வருகிறார்.

சான்றுகள்
---------

1. ↑  "Artist's Directory". Galleryartanddesign.com. 2011-05-28 அன்று மூலம் பரணிடப்பட்டது. 2012-10-14 அன்று பார்க்கப்பட்டது.
2. ↑  "24-year-old Saadiya Kochar frames 15 years of her life in a book of photographs: Your Week - India Today". Indiatoday.intoday.in. 2004-02-09. 2012-10-14 அன்று பார்க்கப்பட்டது.
3. ↑  "A story of loss". *Deccan Herald* (ஆங்கிலம்). 2012-12-19. 2020-01-05 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ வலைத்தளம் .
* ராணா சித்திகி, "டேரிங் இன் பிளாக் அண்ட் ஒயிட் பரணிடப்பட்டது 2004-01-30 at the வந்தவழி இயந்திரம் ", *தி இந்து*, 22 ஜனவரி 2004.
* சுவாதி குமாரி, "ஸ்ட்ரிப் ட்ரிப் ", மிட்-டே.காம், 24 பிப்ரவரி 2009.
* ஷாலினி சிங், "கான்பிளிக்ட் கேமரா பரணிடப்பட்டது 2010-06-05 at the வந்தவழி இயந்திரம் ", *இந்துஸ்தான் டைம்ஸ்*, 29 மே 2010.
* "லாஸ்: ஒரு திரைப்படம் மற்றும் புகைப்பட கண்காட்சி
[*தொடர்பிழந்த இணைப்பு*] ", மேடை-மாக், 11 டிசம்பர் 2012.
* பிந்து ஷாஜன் பரணிடப்பட்டது 2007-12-13 at the வந்தவழி இயந்திரம்
* நீதி சர்க்கார் பரணிடப்பட்டது 2007-12-13 at the வந்தவழி இயந்திரம்
வானவில் கிராமத்தில் உள்ள வீட்டுச் சுவர்கள்
**வானவில் கிராமம்** ( **Rainbow Village** (Chinese: 彩虹眷村; pinyin: Cǎihóng Juàncūn) என்பது தைவானின் நன்துன் மாவட்டத்தில் உள்ள, தைசுங் நகரத்தின் அருகே அமைந்திருக்கும் ஒரு கிராமம் ஆகும். இந்த கிராமத்தை புகழ்வாய்ந்த இடமாக மாற்றியவர், 1924 இல் குவாங்டாங் மாகாணத்தில் பிறந்த ஓய்வுபெற்ற இராணுவ வீரர் ஹுவாங் யுங்-ஃபு என்பவராவார். இவருடன் பிறந்த நான்கு சகோதரர்கள் மற்றும் இரண்டு சகோதரிகளில் இவர் மூத்தவரான இவரின் கலைத்திறமையானது இளமையிலேயே வெளிவந்தது. தற்போது வானவில் கிராமம் என அழைக்கப்படும் இந்த கிராமத்தில் இவர் முதலில் தன் வீட்டின் சுவர்களில் ஓவியங்களை வரையத் துவங்கினார். பின்னர் கிராமத்தில் உள்ள பிற வீடுகளின் சுவர்களிலும் ஓவியங்களை வரைய ஆரம்பித்தார். அந்த வீட்டுச் சுவர்களில் வெவ்வேறு உருவங்களையும் விலங்குகளையும் ஓவியங்களாக வரைந்தார். இவ்வாறு அந்த ஊரில் இருந்த 1,200 வீட்டுச் சுவர்களிலும் ஓவியங்களால் நிரப்பினார்.

ஹுவாங், ஹாங்காங்கைச் சேர்ந்தவர். சீனாவில் நடந்த உள்நாட்டுப் போரின்போது கம்யூனிச படைகளை எதிர்த்து போரிடும் நோக்கத்துடன் இவர் 1946 இல் தேசியவாதிகளான குவோமிண்டாங் இராணுவத்தில் சேர்ந்தார். 1949 இல் தோற்கடிக்கப்பட்ட குவோமின்டாங் படைகளானது, அவர்களின் தலைவரான, சங் கை செக்க்கைப் பின்தொடர்ந்து, தைவான் பகுதிக்கு தப்பிச் சென்றது. இவ்வாறு சீனாவிலிருந்து திரும்பிய முன்னாள் ராணுவ வீரர்கள் குடியிருப்பதற்காக தைவான் அரசால் தைவான் தீவு முழுவதும் பல குடியிருப்புகள் உருவாக்கப்பட்டன. இவற்றில் இந்த குடியிருப்பானது நிரந்தர கிராமமாக ஆனது. அந்த இராணுவ வீரர்களும் இங்கேயே நிரந்தரமாக வாழத்துவங்கினர்.

ஆனால், காலப்போக்கில் இந்தக் கிராமத்தில் வசித்தவர்கள் பலரும் கிராமத்தை காலிசெய்து சென்றுவிட்டனர். கட்டுநர்கள் பலரும் அந்தக் கிராமத்தின் இடங்களை வாங்கினர். 1200 வீடுகள் அமைந்திருந்த அந்தக் கிராமம், ஒரு கட்டத்தில் 11 வீடுகளாகச் சுருங்கியது. அதனால் தைவான் அரசு அந்த கிராமத்தில் அமைத்திருந்த வீடுகளை இடிக்க முடிவுசெய்தது. வீட்டில் தனியாக இருந்த ஹுவாங், பொழுதுபோகாமல் தன் வீட்டில் ஒரு பறவையை வரைந்தார். அதன்பிறகு அவரது ஓவியப் பணி வளர்ந்தது.

கிராமத்தில் ஹுவாங் செய்த இந்த ஓவியப் பணிகளைப் பார்த்த உள்ளூர் பல்கலைக் கழக மாணவர்கள் இந்த கிராமத்தை காப்பாற்ற பரப்புரை செய்தனர். இதையடுத்து இந்த கிராமத்து வீடுகளில் ஹுவான் வரைந்திருந்த ஓவியங்கள் சமூக வலைத்தளங்களில் பரப்பி, இக்கிராமத்தை ஒரு கலாச்சார பகுதியாக்கி பாதுகாக்க வேண்டி வலியுறுத்தினர். இதையடுத்து சுற்றுலா பயணிகள் பலரும் அந்தக் கிராமத்துக்கு வரத்தொடங்கினர். இதையடுத்து தைவான் அரசு, வானவில் கிராமத்தை இடிக்கும் முடிவைக் கைவிடுவதாக அறிவித்தது.   இங்குள்ள ஓவியத் தொருவானது இந்த ஊருக்கு ஆசியாவில் இருந்து ஆண்டுக்கு ஒரு மில்லியன் சுற்றுலா சுற்றுலா பயணிகளை ஈர்க்கும் இடமாக மாற்றியுள்ளது.

போக்குவரத்து
------------

இந்தக் கிராமமானது தைவான் இருப்புப்பாதை நிர்வாகத்துக்கு உட்பட்ட ஸினுவூரி தொடர்வண்டி நிலையத்துக்கு வடக்கே உள்ளது.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2018-10-17 அன்று மூலம் பரணிடப்பட்டது. 2019-02-06 அன்று பார்க்கப்பட்டது.
2. ↑

வெளி இணைப்புகள்
---------------

விக்கிமீடியா பொதுவகத்தில்,  
 ***Rainbow village***   
என்பதின் ஊடகங்கள் உள்ளன. 

* 
* பரணிடப்பட்டது 2016-05-02 at the வந்தவழி இயந்திரம்
* பரணிடப்பட்டது 2018-10-17 at the வந்தவழி இயந்திரம்
**அருங்காட்சியகவியல்** (Museology) என்பது அருங்காட்சியகங்கள் பற்றிய கல்வித் துறை ஆகும். பன்னாட்டு அருங்காட்சியகங்கள் மன்றம் (International Council of Museums - ICOM), அருங்காட்சியகவியல் என்பது அருங்காட்சியக அறிவியல் என வரைவிலக்கணம் தந்துள்ளது. இது, அருங்காட்சியகங்களின் வரலாறு மற்றும் பின்னணி, சமுதாயத்தில் அவற்றின் பங்கு, சிறப்பு ஆய்வு முறைகள், காப்புக் கல்வி மற்றும் அமைப்பு, பௌதிகச் சூழலுடனான தொடர்பு, பல்வேறுபட்ட அருங்காட்சியகங்களின் வகைப்பாடு போன்றவற்றுடன் தொடர்புபட்டது. அருங்காட்சியகங்களை நடத்துவதற்கான முறைகள், நடைமுறைகள் ஆகியவற்றை அருங்காட்சியகவியல் உள்ளடக்குகிறது.

முக்கிய தலைப்புகள்
------------------

* அருங்காட்சியங்களின் சமூக பண்பாட்டு பயன்பாடு.
* அருங்காட்சியவியல் கோட்பாடுகள்
* அருங்காட்சியங்களின் தோற்றம், கருத்தியல்கள், நடைமுறைகள், எதிர்காலம்
* அருங்காட்சியவியல் மேலாண்மை

* சேகரிப்புகள் - collections
* காப்பாட்சி - curatorship
* அருங்காட்சியகக் கல்வி, நிகழ்ச்சித் திட்டமிடல் (programming)

உசாத்துணைகள்
------------

* Jeyaraj, V. Musicology - Heritage Management, Director of Museums, Government of Tamilnadu, 2005.

விக்கிமீடியா பொதுவகத்தில்,  
 ***Category:Museology***   
என்பதின் ஊடகங்கள் உள்ளன.

குறிப்புகள்
-----------

1. ↑  Jeyaraj, V. 2005. p. 1.
டெக்சாசு **வானவில் பாலம்** தென்மேற்கு டெக்சாசில் நேச்சசு ஆற்றுக்குக் குறுக்கே சபைன் ஏரிக்கு அண்மையில் ஆற்றின் மேற்பகுதியில் அமைக்கப்பட்டுள்ள ஊடு சட்டகப் பாலம் ஆகும். ஆற்றின் தென்மேற்குக் கரையில் அமைந்த செபர்சன் கவுண்டியில் உள்ள ஆர்த்தர் துறைமுகத்தை ஆற்றின் வடகிழக்குக் கரையில் ஒரேஞ்ச் கவுண்டியில் உள்ள பிரிட்சு நகரத்துடன் இணைக்கும் மாநில நெடுஞ்சாலை 87ம், மாநில நெடுஞ்சாலை 73ம் இந்தப் பாலத்தினூடாவே செல்கின்றன.

இப்பாலத்தின் கட்டுமான வேலைகள் 1936ல் டெக்சாசு மாநில நெடுஞ்சாலைகள் திணைக்களத்தின் வழிகாட்டலில் தொடங்கின. இப்பாலம் கப்பல் போக்குவரத்துக்குத் தடையாக அமையக்கூடும் என்ற ஆற்றின் மேல்நீரோட்டப்பகுதி நகரமான பியூமொன்டின் கவலையைக் கணக்கில் எடுத்து இப்பாலத்தின் முதன்மை அகல்வு 680 அடி (210 மீ) ஆக இருக்கும்படி வடிவமைக்கப்பட்டது. அத்துடன், இதன் கீழ் அமையும் நிலைக்குத்து வெளி 177 அடி (54 மீ) ஆகவும் இருந்தது. இந்த வெளி அக்காலத்தில் மிக உயரமான யூ.எசு.எசு பட்டோக்கா எனப்படும் ஐக்கிய அமெரிக்கக் கடற்படைக் கப்பல் இப்பாலத்தின் கீழாகப் போக்குவரத்துச் செய்யப் போதுமானதாக இருக்கும் வகையிலேயே வடிவமைப்புச் செய்யப்பட்டிருந்தது. ஆனாலும் குறித்த கடற்படைக் கப்பல் என்றுமே இதனூடாகச் செல்லவில்லை. 

வானவில் பாலம் 1938 செப்டெம்பர் 8ம் தேதி கட்டி முடிக்கப்பட்டது. தொடக்கத்தில் ஆர்த்தர் துறைமுகம் - ஒரேஞ்சுப் பாலம் எனப் பெயரிடப்பட்ட இப்பாலம் பின்னர் 1957ல் தற்போதைய பெயரைப் பெற்றது. 1996ல் இது வரலாற்று இடங்களுக்கான தேசிய பதிவேட்டுப் பட்டியலில் சேர்க்கப்பட்டது.

முன்னாள் படையினர் நினைவுப் பாலம்
--------------------------------

1988ல் ஒரு வடந்தாங்கு பாலமான முன்னாள் படையினர் நினைவுப் பாலத்தின் கட்டுமான வேலைகள் தொடங்கி, 8 செப்டெம்பர் 1990ல் திறக்கப்பட்டது. இப்பாலம் வானவில் பாலத்துக்குச் சமாந்தரமாக அமைக்கப்பட்டது. இதன் நிலைக்குத்து வெளி 143 அடி (43.5 மீ). இது வானவில் பாலத்திலும் உயரம் குறைந்தது..

புதிய பாலம் கட்டி முடிந்த பின்னர், வானவில் பாலம் திருத்த வேலைக்காக மூடப்பட்டது. 1997ல் மீண்டும் திறக்கப்பட்டபோது, மேற்கு நோக்கிச் செல்லும் போக்குவரத்துக்கு மட்டுமேயான ஒருவழிப் பாதையாக ஆக்கப்பட்டது. புதிய பாலம் கிழக்கு நோக்கிய போக்குவரத்துக்குப் பயன்பட்டது.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2006-10-07 அன்று மூலதளத்திலிருந்து பரணிடப்பட்டது எடுக்கப்பட்டது. 2006-10-07 அன்று பார்க்கப்பட்டது.
2. ↑  "History of Our Bridges". City of Bridge City. 2013-07-26 அன்று மூலம் பரணிடப்பட்டது. 2013-06-14 அன்று பார்க்கப்பட்டது.
3. ↑  "Bridge City Texas". Ohwy.com. 2011-08-19 அன்று பார்க்கப்பட்டது.
4. ↑  "காப்பகப்படுத்தப்பட்ட நகல்". 2016-03-04 அன்று மூலம் பரணிடப்பட்டது. 2017-01-10 அன்று பார்க்கப்பட்டது.
5. ↑
**அருட்சகோதரி** அல்லது **அருட்கன்னியர்** என்போர் கிறித்தவத்தில் பெண் துறவியரை குறிக்கப்பயன்படும் சொல்லாகும். இவ்வகை துறவியர் பொதுவாக ஒரு சமூகமாக மடத்தில் கூடிவாழ்வர். இவர்கள் கற்பு, ஏழ்மை மற்றும் கீழ்ப்படிதல் வாக்களிப்பர். இப்பதம் கத்தோலிக்க திருச்சபை, மரபுவழி திருச்சபை, ஆங்கிலிக்கம், லூதரனியம் முதலிய கிறித்தவப்பிரிவுகளில் அதிகம் பயன்படுகின்றது. ஜைனம், பௌத்தம், தாவோயியம், இந்து முதலிய பிற சமயங்களிலும் இவ்வகையில் வாழ்வோர் உள்ளனர் என்றாலும் அவர்கள் பிற பெயர்களால் அழைக்கப்படுகின்றனர்.

இவர்கள் தவம், செபம், ஒறுத்தல் போன்ற கடவுளன்புப் பணிகளையும், கல்விக்கூடங்கள், மருத்துவமனைகள், முதியோர் இல்லங்கள், அனாதை இல்லங்கள் போன்றவை நடத்துதல் போன்ற பிறரன்புப்பணிகளையும் செய்கின்றனர். அருட்சகோதரிகளுக்கென்று பல துறவற சபைகள் உள்ளன. அவை ஒவ்வொன்றும் ஒவ்வொருவிதமான பணிகளை செய்கின்றன.

துறவற சபைகள்
------------

பிறர் அன்பின் பணியாளர் சபை அருட்சகோதரிகள்
### கார்மேல் சபை

இச்சபையை நிறுவியர் புனித அவிலா தெரசா. லிசியே நகரின் தெரேசா, அவிலாவின் புனித தெரேசா கார்மேல் சபை அருட்சகோதரிகளில் புனிதர்களாக உயர்த்தப்பட்டவர்களில் முக்கியமானவர்கள்.

### பிறர் அன்பின் பணியாளர் சபை

இச்சபையை நிறுவியர் அருளாளர் அன்னை தெரசா.[]

### மாசற்ற மரியாவினுடைய மகள்கள்

இச்சபை 1987-ம் ஆண்டு அருட்பணி. அருள் ராஜ் ஒ.எம்.ஏ அவர்களால் தொடங்கப்பட்டது.

### நல்ல ஆயனுடைய அருட்சகோதரிகள்

இச்சபை 1829-ம் ஆண்டு தொடங்கப்பட்டது.

ஆதாரங்கள்
---------

1. ↑
2. ↑  hhttp://www.catholic.org/saints/saint.php?saint\_id=208
3. ↑  "மாசற்ற மரியாவினுடைய மகள்கள்". 2015-08-20 அன்று மூலம் பரணிடப்பட்டது. 2015-05-12 அன்று பார்க்கப்பட்டது.
4. ↑  "நல்ல ஆயனுடைய அருட்சகோதரிகள்". 2015-04-27 அன்று மூலம் பரணிடப்பட்டது. 2015-05-12 அன்று பார்க்கப்பட்டது.
**மருந்தியல் பட்டதாரி திறனறிதல் தேர்வு** (*Graduate Pharmacy Aptitude Test*) என்பது இந்தியாவில் வருடந்தோறும் நடைபெறும் மருந்தியல் முதுநிலை மாணவர் சேர்க்கைக்கான நுழைவுத் தேர்வு ஆகும். இந்தத் தேர்வு கணினி அடிப்படையிலான சோதனைத் தேர்வாகும். இத்தேர்வு தேசியத் தேர்வு முகமையால் நடத்தப்படும் வருடாந்திர அகில இந்தியத் தேர்வாகும். 2018ஆம் ஆண்டு வரை அகில இந்திய தொழில்நுட்பக் கல்வி குழு, புது தில்லியால் இத்தேர்வு நடத்தப்பட்டது. இத்தேர்வு உதவித்தொகை மற்றும் பிற நிதி உதவிகளுக்கான மாணவர்களின் தகுதியைத் தீர்மானிக்கும் வகையில் அமைந்துள்ளது.

தேசியத் தேர்வு முகமையின் கீழ் பாடத்திட்டமும் வினாத்தாளின் முறையும் வடிவமைக்கப்பட்டுள்ளது. இளநிலை மருந்தியல் பாடத்திட்டத்தின் அடிப்படையின் தேர்விற்கான பாடத்திட்டம் தீர்மானிக்கப்பட்டுள்ளது.

மேலும் பார்க்கவும்
------------------

* இந்தியாவில் உள்ள பொது சேவை கமிஷன்களின் பட்டியல்

மேற்கோள்கள்
-----------

1. ↑  "Registration for GPAT-2013 Graduate Pharmacy Aptitude Test". All India Council for Technical Education. 28 July 2013 அன்று மூலம் பரணிடப்பட்டது. 20 July 2013 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ இணையதளம்
* GPAT 2020

 :[GPAT 2021 தகுதித் தலைப்புகள்]